stanford-oval/wikipedia huggingface dataset:
הרכבת התחתית של סנקט פטרבורג
קווים ותחנות > קווים

| מס' קו | שם הקו | שנת פתיחה | אורך | מס' תחנות |  |
| --- | --- | --- | --- | --- | --- |
|  | קו 1 - קו קירוב-ויבורג | 1955 | 29,6 ק"מ | 19 |  |
|  | קו 2 - קו מוסקבה-פטרוגרד | 1961 | 30,1 ק"מ | 18 |  |
|  | קו 3 - קו נבסקי-האי ואסילי | 1967 | 27,6 ק"מ | 12 |  |
|  | קו 4 - קו הגדה הימנית | 1985 | 11,2 ק"מ | 8 |  |
|  | קו 5 - קו פרונזה-פרימורסקי | 2008 | 26,2 ק"מ | 15 |  |
|  | קו 6- קו קרסנוסלסקי-קלינין | 2024 |  | (2 בבנייה) |  |
|  | קו 7 | בתכנון | בתכנון | בתכנון | בתכנון |
|  | קו 8 | בתכנון | בתכנון | בתכנון | בתכנון |
|  | סך הכול |  | 125 ק"מ | 72 |  |
קווים ותחנות > תחנות > תחנות פעילות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
קווים ותחנות > תחנות > תחנות בבנייה

| שם התחנה | תאריך פתיחה | שמות קודמים | שינויים | מיקום | מחוז |
| --- | --- | --- | --- | --- | --- |
 קו קרסנוסלסקו-קלינין
| פוטילובסקאיה | 2024 | דרום-מערב | מפעל קירוב | רחוב וסיה אלקסייבה | קירובסקי |
| דרום מערב | 2024 | רחוב המרשל קזקוב, קזקובסקאיה | לא | שדרת המרשל ז'וקוב, רחוב המרשל קזאקוב | קירובסקי, קרסנוסלסקי |
קווים ותחנות > תחנות > תחנות בתכנון

| שם התחנה | התחלת הבנייה | תאריך פתיחה | שמות קודמים | שינויים | מחוז |
| --- | --- | --- | --- | --- | --- |

 קו קירוב-ויבורג

| אלכסנדרינו | 2023–2028 |  |  |  | קירובסקי |
| שדרות מרשל ז'וקוב | 2023–2028 |  |  |  | קירובסקי |
 קו נבסקי-האי וסילי

| טוריסטאיה | לא ידוע | 2025 | יאכטה | לא | פרימורסקאיה |
| פרימורסקאיה | לא ידוע | 2025 | גן החיות | שדרות שובאלובסקי | פרימורסקאיה |
 קו פרונזה-פרימורסקי

| שדרות שובאלובסקי | לא ידוע | 2025 | כביש מספר 30, רחוב שוברובה, ניז'נה-קמנסקיה, שובאלובסקאיה | פרימורסקאיה | פרימורסקאיה |
 קו קרסנוסלסקו-קלינין

| פרונזה | לא ידוע | 2026–2027 | תעלת המעקף-2 | תעלת המעקף | פרונזה |

| בורובאיה | לא ידוע | 2026–2027 | שדרת ויטבסקי; תחנת הרכבת בורובאיה | לא | פרונזה, מוסקבה |
| זסטאווסקאיה | לא ידוע | 2026–2027 | שער מוסקבה-2, צ'רניהיב | שער מוסקבה | מוסקבה |
| ברונאוויה | לא ידוע | 2026–2027 | רחוב חינני; תחנת הרכבת ברונאוויה | לא | מוסקבה |
קווים ותחנות > תחנות > תחנות סגורות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  Совершённые теракты
↑  "Объявлен конкурс на строительство Красносельско-Калининской линии метрополитена". Администрация Санкт-Петербурга. 2015-11-23. נבדק ב-2015-12-19.
↑  "Определён победитель на строительство первого этапа Красносельско-Калининской линии метрополитена". Комитет по развитию транспортной инфраструктуры Санкт-Петербурга. נבדק ב-2015-12-19.
↑  "Постановление N 552 № «О государственной программе Санкт-Петербурга «Развитие транспортной системы Санкт-Петербурга» на 2015–2020 годы". Правительство Санкт-Петербурга. 2015-08-13. נבדק ב-2015-12-21.
| --- | --- |
בקרת זהויות :  VIAF: 237070518   WorldCat (עם VIAF): 237070518
ווט A-7 קורסייר II

לינג-טמקו-ווט A-7 קורסייר 2 (באנגלית: Ling-Temco-Vought A-7 Corsair II) הוא מטוס תקיפה ומפציץ טקטי חד־מנועי תת-קולי מתוצרת ארצות הברית המותאם לשימוש מנושאת מטוסים. נבנה על בסיס מטוס הווט F-8 קרוסיידר  ושירת במגוון חילות אוויר בשנים 1967–2014, המטוס החליף את מטוסי ה-A-4 סקייהוק בתפקידיו המבצעיים בצי ארצות הברית.
פיתוח

בשנת 1962 חיפש הצי האמריקאי מחליף לסקייהוק המתיישן. בניגוד להלך המחשבה של חיל האוויר האמריקני, בצי העדיפו מטוסים תת-קוליים אשר יוכלו לשאת אותה כמות חימוש, ולטוס כמעט באותה המהירות (בגיחות בהן נשאו חימוש רב נאלצו המטוסים העל־קוליים לטוס במהירות תת-קולית), ובשל הגודל ונצילות הדלק העדיפים. כדי להפחית עלויות פיתוח הוגדר כי המטוס יתבסס על דגמי מטוסים קיימים.
במכרז השתתפו החברות: נורת' אמריקן אוויאיישן, גרומן, דאגלס ו-ווט. הדגם של ווט התבסס על מטוס ה-F-8 קרוסיידר המוצלח. העיצוב הוכרז כזוכה ב-11 בפברואר 1964 והוא סומן A-7. ב-1965 המטוס קיבל את הכינוי קורסייר 2 על שם המטוס F-4U קורסייר המוצלח ממלחמת העולם השנייה. תקופת פיתוח הייתה קצרה וקלה יחסית. ודגם הניסוי YA-7A ביצע טיסת בכורה ב-27 בספטמבר 1965.
המטוס ביצע את מבחני ההסמכה לצי בשלהי 1966. הטייסות הראשונות עברו את בחינות הכשירות ב-1 בפברואר 1967 ונכנס לפעילות מבצעית בוייאטנאם בדצמבר של אותה שנה.
מבנה ה-A-7 היה קצר יותר ורחב משל ה-F-8, הכנף ארוכה יותר ובעלת יכולת נשיאה גדולה יותר. כדי להגיע לטווח הנדרש הותקן מנוע פראט אנד ויטני TF30-P-6 טורבו־מניפה שדחפו 50.5 קילו־ניוטון. המנוע היה זהה לאלו ב-F-111 וה-F-14 למעט המבער שהוסר בקורסייר.
במטוס הותקן מכ"ם ה-AN/APQ-116 שהוחלף על ידי ה-AN/APQ-126 שהוטמע ביחד עם מערכת הניווט הדיגיטלית ILAAS. המכ"ם הזין מחשב חימוש דיגיטלי אשר אפשר הטלת פצצות מדויקות ממרחק רב יותר, ובכך להגדיל את שרידותו מול מטוסים מהירים יותר כגון ה-F-4. הקורסייר היה המטוס הראשון שצויד במערכת תצוגה עילית (HUD) שהקרינה נתוני טיסה וניווט בנוסף לכוונת הקלאסית. מערכת הניווט כללה גם תצוגת מפה (PMDS) שהציגה בצורה מדויקת את מיקום המטוס בשני סדרי גודל. מחשב החימוש אפשר רמת דיוק גבוהה מאוד אף לטייסים לא מנוסים. לאחר שהנציגים הטכניים של ווט יכלו לווסת את המערכת האינרציאלית, רמת הדיוק אצל הטייסים המנוסים יותר עלתה ל-5 מטרים.
מערכת הניווט האינרציאלית דרשה רק 2.5 דקות של איפוס (איפוס מסלול), מה שהיווה קפיצת מדרגה על ה-13 דקות שנדרשו ב-F-4. בנוסף, השגיאה הנוצרת במערכת ניווט אינרציאלי מוזערה בשל פיצוי TACAN ומכ"ם שחישבו התקדמות לתיקון השגיאה. מערכת הטייס האוטומטי יכלה להטיס את המטוס בעצמה לאורך של עד 9 נקודות ציון. למטוס הייתה יכולת להנחית את עצמו ("Hands-off") בעזרת מערכת פיצוי כוח גישה (או מצערת אוטומטית). כל זאת התאפשר על ידי התקנת Data Link (פס־תקשורת פנימית), שתיאם בין המערכות.
בדגמי ה-E החדשים, לרוב לא היה צורך ביותר מ-11.5 שעות טכנאי, ובכך התאפשר זירז קצב הסבבים, מסירת המטוסים וזמינותם היחסית. חשוב לציין שנתון זה לא נשאר קבוע ולאחר חשיפה מרובה לתנאי ים, הנתון גדל עד כי הפך להיות כפול מהערך המקורי.
פיתוח > דגמים מתקדמים

שר ההגנה רוברט מקנמארה שכנע את חיל האוויר לקנות את ה-F-4, אך גם את הקורסייר כגישור עד שה-F-111 יהפוך מבצעי וכתחליף ל-A-1 סקייריידר הוותיק. בנובמבר 1965 הכריז חיל־האוויר האמריקאי כי יקנה את ה-A-7D. סה"כ 459 יחידות נבנו עבורו. השינוי הגדול בין הדגמים היה מנוע האליסון TF41-A-1 טורבו–מניפה, שדחפו היה 64.5 קילו-ניוטון והגביר את ביצועי המטוס בצורה משמעותית. הדגם כלל נקבה לתדלוק אווירי ממטוס KC-135, תותח M61 Vulcan ואויוניקה משופרת.
יכולות ה-A-7D הרשימו את אנשי הצי ואלו החליטו להזמין גרסה עבורם - ה-A-7E. המטוס הראשון טס בנובמבר 1968. ב-1979 קיבל הצי את ראשוני מטוסיו בעלי יכולת תקיפת לילה תודות לפוד FLIR (תת-אדום) שהותקן בגחון המטוס, והקרין את התמונה על התצוגה עלית. ב-1986 לאחר שאושרה ההשבחה למטוס הותקן בו פוד LANA‏ (Low-Altitude Night Attack) שאפשר לטייס לראות על התצוגה עילית  תמונה מוגברת של הסביבה הלילית, ויחד עם המכ"ם אפשר עקיבת תוואי-קרקע עד לגובה 60 מ' ומהירות 740 קמ"ש. סה"כ יוצרו 529 A-7E.
ייצור הקורסיירים פסק ב-1984, וסה"כ נבנו 1,569 מטוסים.
היסטוריה מבצעית > דרום-מזרח אסיה

האוויר בווייטנאם היה לרוב חם ולח, ותנאים אלו הקשו מאוד על מנועים להגיע לדחף מלא. ריצות ההמראה היו ארוכות, והקורסייר התקשה להגיע ל-800 קמ"ש. במקרים מסוימים, לאחר ניתוק מהקרקע וסגירת כני הנסע נותר המטוס בגובה נמוך תוך שימוש באפקט הקרקע כדי להשיג מספיק עילוי. לעיתים טסו 16 ק"מ בגובה נמוך עד שהגיעו למהירות בה ניתן היה לקפל מדפים (הערה: בדגמי A מוקדמים היו רק שני מצבי מדפים: מצב מעלה-טיסה, ומצב מטה-נחיתה. בדגמים מאוחרים יותר ניתן אפשר להרים את המדפים בתנועות קטנות). במטוסי הצי המצב לא היה שונה, וקורסיירים מדגם A ששוגרו מנושאות מטוסים איבדו עד 37 קמ"ש שניות לאחר שיגור, כדי לפצות על כך המריאו המטוסים במטען דלק מופחת כדי להיות קלים יותר.
היסטוריה מבצעית > דרום-מזרח אסיה > מבצעים בשירות הצי

הקורסיירים הראשונים החלו בפעילותם בווייטנאם ב-1967. במהלך הפעילות אבדו 98 מטוסי A-7. המטוס השתתף בתקיפת הגשר טהאן-הואה - צומת דרכים חשוב לקווי האספקה של כוחות צפון וייטנאם, שנחשב למטרה קשה מאוד. שני זוגות קורסיירים הטילו סה"כ ארבע טונות חימוש (הזוג הראשון נשא שני טילי וולאיי במשקל טונה, והזוג השני נשא שתי פצצות MK-82 במשקל טונה).
היסטוריה מבצעית > דרום-מזרח אסיה > מבצעים בשירות חיל האוויר

קורסיירים של חיל האוויר ביצעו 12,928 גיחות, ורק שישה מתוכם אבדו - יחס אבדות הקטן במלחמה. כמות החימוש שהוטל על ידי ה-A-7 עקף את כל שאר המטוסים למעט ה-B-52. משימות הקורסייר היו רבות ומגוונות, לעיתים מרחקים עד 800 ק"מ מבסיס האם. בנוסף, לקח המטוס את משימות החיפוי האווירי של הדגלאס A-1 סקייריידר. המשימות כללו חיפוי למבצעי חילוץ של צוותי אוויר מופלים, וליווי מסוקים (אף על פי שמהירות ה-A-7 הייתה גדולה למדי למשימה, הדיוק ועמידותו הגבוהה תרמו לביצועיו).
היסטוריה מבצעית > פעילות מבצעית נוספת

גרנדה: ה-A-7 סיפק חיפוי אווירי בפלישה לגרנדה ב-1983
לבנון: הקורסיירים נפרסו בלבנון כחלק מהכוח שהוצב במדינה. במקרה אחד הפילה סוללת נ"מ סורית A-7 ו-A-6. הטייסים ניצלו אף על פי שסבלו מכוויות איומות.
מלחמת המפרץ: קורסיירים של חיל–האוויר לא נכנסו לקונפליקט מאחר שפינו את מקומם ל-A-10 ת'נדרבולט II, אך אלו של הצי השתתפו כחלק מהפריסות המבצעיות האחרונות שלהם. הם נטלו חלק כמפציצים בעיקר, אך בחלק מהמשימות שימשו כמטוסי תדלוק.
השתתפות בפיתוח ה-F-117

מכיוון שרבים מהטייסים הראשונים ב-F-117 הגיעו ממערכים שונים (כגון F-111, ו-F-4) היה צורך "ליישר אתם קו" בקשר לרמת אימונים וצורתם, אך בשל היותו עדיין בפיתוח לא הייתה אפשרות לאמן טייסים עליו, וכדי לסגור פער זה נבחר הקורסייר, בעיקר בגלל עומס העבודה הדומה לנייטהוק. בינואר 1989, שלושה חודשים בלבד לאחר הודאת ארצות הברית בקיום ה-F-117 הוצאו הקורסיירים סופית משירות חיל-האוויר האמריקאי[דרוש מקור].
הערות שוליים

↑  1991 - חיל האוויר האמריקאי והצי האמריקאי
1993 - המשמר הלאומי האווירי האמריקאי
1999 - חיל האוויר הפורטוגלי
2014 - חיל האוויר היווני
| --- | --- |
בקרת זהויות :  NLI: 987007567880405171  GND: 7554843-4  LCCN: sh85033065  NARA: 10666310 
‏A-7A של הצי האמריקאי ב-1968
‏A-7B על USS Ticonderoga.
קורסייר המשמש כמטוס תדלוק, עם העוגן פרוש.
התפתחות עוברית של המוח

המוח העוברי בשלב החלוקה לשלוש (משמאל) ולחמש (מימין). המוח הגדול מחולק כבר לשתי המיספרות סימטריות. הבליטות משני צידי מוח הביניים הן ניצני עצב הראייה והרשתית.
שלב שלושת המוחות

בשלושת השבועות הראשונים בהתפתחותו של עובר האדם נוצר צינור העצבים (באנגלית: neural tube), המתרחב בקדמתו לשלוש שלפוחיות חלולות, אחת אחרי השנייה. שלפוחיות אלו נקראות (מקדימה לאחור):
המוח הקדמי (אנגלית: forebrain, לטינית: prosencephalon),
המוח האמצעי (אנגלית: midbrain, לטינית: mesencephalon)
המוח האחורי (אנגלית: hindbrain, לטינית: rhombencephalon).
משלושת החללים שבתוכן יתפתחו בסופו של דבר ארבעת חדרי המוח, וכן תעלת המוח המחברת ביניהם. משאר הצינור שמאחורי שלוש השלפוחיות יתפתח חוט השדרה.
שלב חמשת המוחות

בשלב זה המוח הקדמי מתפצל לשתי תת-שלפוחיות:
המוח המרוחק (לטינית: telencephalon) אשר ביונקים ובעופות ידוע יותר כמוח הגדול,
מוח הביניים (לטינית: diencephalon).
המוח האמצעי אינו מתחלק, והמוח האחורי מתחלק אף הוא לשניים:
המטנצפלון (לטינית: metencephalon)
המיאלנצפלון (לטינית: mielencephalon).
לכן שלב זה נקרא לפעמים שלב חמשת המוחות. בנוסף, המוח הגדול מתחלק רוחבית לשתי המיספרות סימטריות, ימין ושמאל. החללים בתוך שתי המיספרות אלו הופכים להיות החדרים הצדיים. הם עדיין מחוברים לחלל מוח הביניים, ההופך להיות החדר השלישי, לחלל המוח האמצעי, שהוא צר יותר ונקרא תעלת המוח, לחלל המיאלנצפלון ההופך לחדר הרביעי, ולחלל חוט השדרה. חללים אלו מלאים בנוזל המוח, בעוד שתאי הדפנות מתמיינים לתאי עצב. מוחות דגים נשארים בשלב זה גם בבגרותם.
שלב חמשת המוחות > אזורים שהתפתחו מהמוח הגדול

גרעיני הבסיס
המוח הגדול
שלב חמשת המוחות > אזורים שהתפתחו ממוח הביניים

התלמוס
ההיפותלמוס
הרשתית - על אף שאזור זה נמצא מחוץ לגולגולת, תאיו התחלקו מתאים שהיגרו מהדיאנצפלון.
הסבתלמוס
שלב חמשת המוחות > אזורים שהתפתחו מן המוח האמצעי

המוח האמצעי מהווה חלק מגזע המוח (brain stem). הוא מקיף את תעלת המוח ומתחלק לשני חלקים:
הטקטום
הטגמנטום
שלב חמשת המוחות > אזורים שהתפתחו מהמטנצפלון

המוח הקטן
הפונס
שלב חמשת המוחות > אזורים שהתפתחו מהמיאלנצפלון

המוח המוארך (בלועזית: medulla oblongata)
ואוברוחה

| --- | --- |
סמל ואוברוחהסמל ואוברוחה

בתי ואוברוחה על גדות תעלת וודווטרינג
 מדינה:  הולנד הולנד
 מחוז:  דרום הולנד דרום הולנד
 אוכלוסייה:  ‏
  ‑ בכפר:  3,615 (1 בינואר 2021)
 קואורדינטות:  52°10′14″N 4°38′05″E﻿ / ﻿52.1706°N 4.6347°E﻿ / 52.1706; 4.6347 
 אזור זמן:  UTC+1
  מפת מיקום  מפה מפורטת   (למפת הולנד מוגדלת) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפוניואוברוחה(למפת הולנד רגילה) האג אמסטרדם מאסטריכט איינדהובן ארנהם חרונינגן אוטרכט זוולה לייוורדן אנסחדה אמן בלגיה גרמניה הים הצפוניואוברוחה(למפת דרום הולנד רגילה) האג רוטרדם זוטרמר ליידן חוריי אוברפלאקיי צפון הולנד אוטרכט חלדרל. צפון בראבנט זיילנד הים הצפוניואוברוחה(למפת דרום הולנד מוגדלת) האג רוטרדם זוטרמר ליידן חוריי אוברפלאקיי צפון הולנד אוטרכט חלדרל. צפון בראבנט זיילנד הים הצפוניואוברוחה  he tabBackground:;tabBorder:#aaa;defaultTab:0;
ואוברוחה (בהולנדית: Woubrugge) הוא כפר השוכן במועצה המקומית קאח אן בראסם (קאח ובראסם) (אנ') במחוז דרום הולנד בהולנד. כעשרה קילומטרים מזרחית לעיר ליידן.
שלטון מקומי

עד ראשית המאה ה-19 הייתה מוכרת סביבת הכפר ואוברוחה בכינויים "היר-יאקובסווד" (Heer-Jacobswoude) ו"הרליכייד ואן הסליכרווד" (Heerlijkheid van Esselijkerwoude). בסביבות 1820 הונהגה שיטה מוניציפלית באזור, וואוברוחה תפקד ככפר עצמאי באזור הזה. מאוחר יותר, ב-1855 אוחד השלטון המוניציפלי עם זה של הכפר הסמוך הוגמייד (אנ').
ישות מנהלית מאוחדת זו התקיימה במשך 135 שנים על לראשית 1991. ב-1 בינואר 1991 נוצרה המועצה המקומית יאקובסווד, על שם הכפר ההיסטורי שהתקיים באזור, המועצה איחדה את השלטון המקומי של ואוברוחה על שני כפריו, עם השלטון המקומי של ריינסאטרווד (אנ') וליימאודן (אנ'). הסדר זה נמשך כ-18 שנים.
ב-1 בינואר 2009 אוחדה המועצה המקומית המורחבת של 'יאקובסווד' עם זו של אלקמד (אנ') ונוצרה המועצה המקומית קאח אן בראסם (אנ').
גאוגרפיה

האזורים המיושבים באדמת הולנד נמצאים לרוב בפולדרים, שאיפשרו את ניקוז המים ואחר כך נוהלו במסגרות מקומיות. ואוברוחה ממוקם בפולדר אודנדיק (הול') על גדות תעלת וודווטרינג (צר').
מצפון לכפר שוכנים אגם בראסמרמיר (אגם בראסם, שם האזור) ונחל הוויידה אה (הול').
ממזרח למרכז הנוכחי של הכפר, שכן בעבר הכפר יאקובסווד שתושביו נאלצו לנטשו בגלל האדמה הבוצית ולהתיישב על הדייק לאורך תעלת הוודוורטינג.
בשל מיקומו המרכזי של הכפר באזור, הוא מהווה מרכז עירוני קטן והוקמו בו מועדוני ספורט ומרכז מסחרי קטן. כמו כן מסופקים בו שירותי בריאות כמו מרפאה של רופא כללי ומרפאת שיניים.
תיירות

הכפר ידוע בעיקר בקרב חובבי ספורט ימי לסוגיו בגלל קרבתה הרבה לאגמים ונחלים. חלק מתושבי המקום מתפרנסים מתיירות ומשכירים בו מקומות לינה.
בסמוך לכפר עובר מסלול התורן העומד (גר') המיוחד לספינות מפרש.
הכפר יושב על השביל האירופי למרחקים ארוכים E11 (אנ') המהווה אבן שואבת לצועדים למרחקים ארוכים ולרוכבי אופניים. כן יושב הכפר על 'שביל הרוכלים' (הול') המחבר את עיירת הספא הגרמנית באד בטנהיים (אנ') היושבת על גבול נורדריין-וסטפאליה-הולנד, עם האג, שביל שאורכו 372 קילומטרים וזוכה לפופולריות בקרב חובבים.
מילידי הכפר התפרסמו בעולם: המחליקים המהירים  הנק אנג'מנט (אנ') ומרגוט בואר (אנ').
ולדיסלב ואשצ'וק

ולדיסלב ויקטורוביץ' ואשצ'וק (באוקראינית: Владислав Вікторович Ващук; נולד ב-2 בינואר 1975 בקייב) הוא כדורגלן עבר אוקראיני ששיחק בעמדות המגן בקבוצות דינמו קייב וצ'רנומורץ אודסה מהליגת העל האוקראינית ובנבחרת אוקראינה.
קריירה

ואשצ'וק החל את קריירת הכדורגל שלו בקבוצת נוער של מועדון הכדורגל דינמו קייב. בגיל 17 עלה לקבוצה הבוגרת, אך בשנה הראשונה שותף במשחקים מעטים. בעונת 1993/1994 עלה להרכב הקבוע של הקבוצה. היה שותף להצלחמות דינמו קייב באליפות אוקראינה ובמפעלים אירופיים - בעונת 1998/1999 הגיעה הקבוצה עד לחצי גמר ליגת האלופות. בעונת 2002/2003 הציג ואשצ'וק רמת משחק חלשה והנהלת המועדן רמזה לו לחפש קבוצה אחרת. ואשצ'וק חתם לעונה אחת בספרטק מוסקבה הרוסית. דווקא בשורות ספרטק הציג ואשצ'וק רמת משחק גבוהה. בתום העונה שב לאוקראינה וחתם בקבוצת צ'רנומורץ אודסה.
בשנת 2005 שב ואשצ'וק לדינמו קייב וחתם ל-3 שנים. לאחר סיום החוזה, עבר ואשצ'וק לקבוצת לבוב שזה עתה עלתה לליגת העל האוקראינית. הוא שיחק במדיה חצי שנה - הקבוצה נקלעה לקשיים כלכליים ונאלצה למכור את כרטיס השחקן שלו. ואשצ'וק חזר לצ'רנומורץ אודסה למשך עונה אחת. בתום עונת 2009/2010 ירדה צ'רנומורץ מליגת העל לליגת המשנה. ואשצ'וק לא רצה לשחק בליגה הנמוכה ועבר לקבוצה מהליגה העליונה - ווהלין לוצק.
בשנת 2011 הודיע על פרישתו ממשחק פעיל.
נבחרת

וואשצ'וק שיחק 22 משחקים בשורות  הנבחרת הצעירה של אוקראינה. בנבחרת הלאומית של אוקראינה שיחק ואשצ'וק מאז אפריל 1996. משחקו הראשון במדי הנבחרת היה משחק ידידות מול מולדובה.
ואשצ'וק היה בסגל הנבחרת למונדיאל 2006. במשחק הראשון בטורניר מול נבחרת ספרד ספג כרטיס אדום על הכשלה ברחבת העונשין.לא השתתף במשחקים הבאים בשלב הבתים, בעקבות ההרחקה. בהמשך לקח חלק במשחק שמינית הגמר מול נבחרת שווייץ. במשחק רבע הגמר מול נבחרת איטליה נכנס ואשצ'וק כמחליף במחצית השנייה.
תארים

אליפות אוקראינה (9): 1994, 1995, 1996, 1997, 1998, 1999, 2000, 2001, 2007
הגביע האוקראיני (6): 1996, 1998, 1999, 2000, 2006, 2007.
הגביע הרוסי - 2003
ואליסיאנית

| --- | --- |
 מדינות:  ואליס ופוטונה
 אזורים:  אוקיאניה
 דוברים:  10,400 (2000)
 שפת אם:  10,400 (2000)
 כתב:  אלפבית לטיני
 משפחה:  אוסטרונזיות מלאיות פולינזיות ואליסיאנית
 לאום:  ואליס ופוטונה  ואליס ופוטונה
 קוד שפה:  wls 
 קוד ISO 639-3:  wls 
 ראו גם:  שפה • כתב • רשימת שפות
 
ואליסיאנית או אובאית (Fakaʻuvea) היא שפה פולינזית המדוברת בוואליס (הידוע גם בשם אובאה). השפה ידועה גם בשם אובאית מזרחית מכיוון שקיים אי בקלדוניה החדשה הנושא את השם אובאה גם הוא ושם קיימת השפה אובאית מערבית.
ישנו קשר מיוחד בין השפה הוואליסיאנית לבין השפה הטונגאית; לוואליסיאנית יש גם קשרים נוספים לשפות אוסטרונזיות נוספות, אך זהו הקשר ההדוק ביותר. זאת מכיוון שהשפה הטונגאית הפכה לעגה של הילידים הוואליסיאנים החל מפלישת שושלת טואי טונגה לוואליס וגל הגירה של טונגאים למדינה, ואילך.
| --- | --- |
בקרת זהויות :  NLI: 987007558586605171  LCCN: sh85139267
ולדיסלב חורוחורין

| --- | --- |

 לידה:  1982 (בן 42 בערך) דונצק, ברה"מ 
 מדינה:  ישראל 
 
ולדיסלב אנטולייביץ' חורוחורין (ברוסית: Владислав Анатольевич Хорохорин)(נולד ב-29 בספטמבר 1982) המכונה BadB, הוא האקר לשעבר וסוחר בינלאומי בנתוני כרטיסי אשראי, ישראלי יליד אוקראינה. הורשע בארצות הברית בשורה של פריצות והונאות אשראי ונידון לתקופת מאסר של שבע שנים.
ביוגרפיה

חורוחורין נולד וגדל בדונצק, אוקראינה. בשנת 1999 עלה לישראל עם אמו, ושירת בצבא ההגנה לישראל.
חקירת פשעיו

השירות החשאי של ארצות הברית החל להתחקות אחר פועלו של חורוחורין, כחלק ממבצע "פיירוול" (חומת אש), מבצע שנבדקו בו פריצות והונאות אשראי בארצות הברית שיצא לדרך בשנת 2004. חורוחורין הפעיל אתר לסחר לא-חוקי בכרטיסי אשראי שהיה בשליטת ארגוני פשע מקוון. האתר סיפק גם מסמכים לא חוקיים ותעודות זהות מזויפות. לא רק שהאתר סיפק מידע כיצד לפרוץ או להפעיל כרטיס אשראי גנוב או מזויף, אלא גם סיפק כלים ואמצעים לעשות כן. אחד החוקרים העיקריים בצוות החקירה אמר: "הרשת שנוצרה על ידי מייסדי האתר (CarderPlanet), ובכללם גם ולדיסלב חורוחורין, נותרה אחד מארגוני פשעי הסייבר הפיננסיים המתוחכמים ביותר בעולם". עוד הוסיף: "רשת זו התקשרה באופן חוזר לכל מקרה של חדירה גדולה למידע פיננסי, מתוך מקרים שדווחו לרשויות החוק כנדרש. מעצרו של ולדיסלב ממחיש את המחויבות של השירות החשאי לחצות את העולם במאבקו בפשע מקוון".
חורוחורין התרברב במעשיו והחל לפרסם סרטוני אנימציה בהם הוא לועג לכל אמריקאי המחזיק או עושה שימוש בכרטיס אשראי.
מעצר ומשפט

חורוחורין זוהה בנובמבר 2009 כ-BadB על ידי רשויות החוק בארצות הברית. הוא נעצר ב-7 באוגוסט 2010 בניס שבצרפת, בעודו נוסע לשדה התעופה כדי להגיע לוורשה, פולין. לכידתו באירופה הקשתה על גורמי האכיפה, שכן הוא הוסגר לארצות הברית רק ב-6 ביוני 2012. הוא זומן למשפט ביום למחרת, ועד למשפטו הושם במעצר.
כדי לסייע להרשיע את ולדיסלב במשפט, חברו שלוחה של ה-FBI מאטלנטה, כוח משטרה וחוקרים מצרפת וכן צוות מיוחד של המחלקה לפשעי סייבר מהולנד. ב-25 באוקטובר 2012 הוא חתם על עסקת טיעון והודה באשמה בשניים מסעיפי האישום: קשירת קשר לביצוע עבירות זיוף אשראי וחדירה לא חוקית למערכות מחשוב.
ב-5 באפריל 2013 גזר בית הדין על חורוחורין תקופת מאסר של 88 חודשים על חלקו בגזל ובגנבה של יותר מ-9 מיליון דולר, ובמסחר בלתי חוקי בכרטיסי אשראי גנובים או כרטיסי אשראי נטענים. הוא שוחרר מן המאסר לאחר ארבע שנים, בפברואר 2017, וגורש מארצות הברית.
בהמשך חייו עבד כיועץ ומבקר אבטחת מידע.
זיכיון (ממשל)

זיכיון הוא מענק של זכויות, קרקעות או רכוש, מידי ממשלה, רשות מקומית, תאגיד, יחיד, או כל גוף משפטי אחר.
שירותים ציבוריים שונים כגון אספקת מים יכולים להיות מופעלים בזיכיון. במקרה של זיכיון המוענק מהממשלה, מדובר בהסכם לפיו חברה פרטית מקבלת את הזכות הבלעדית לפעול, לתחזק ולבצע השקעות במתקן ציבורי (כגון הפרטת מים), לפרק זמן מסוים. צורות אחרות של חוזים בין גופים ציבוריים ופרטיים יכולים להיות חוזי חכירה וניהול. במקרה של חכירה מעניק בעל הקניין לחוכר זכויות מסוימות בתמורה לדמי חכירה. במקרה של חוזה ניהול, המפעיל אוסף את ההכנסות מטעם הממשלה ומקבל תשלום מסוים שסוכם מראש.
מענק מקרקעין או רכוש מידי הממשלה עשוי להיות תמורת שירותים או לשימוש או מטרה מסוימת. זיכיון עשוי לכלול את הזכות להשתמש בתשתית קיימת לשימוש ייעודי.
במגזר הפרטי, בעל הזיכיון – הזכיין – משלם בדרך כלל סכום קבוע או אחוז מהכנסותיו לבעל הישות שהעבירה לו את הזיכיון.
ראו גם

זיכיון (מדיה)
זכיינות
מענק כספי
הערות שוליים

↑  מה זה הסכם זיכיון?, WiseGeek
↑  הגדרה של הסכם זיכיון
| --- | --- |
בקרת זהויות :  GND: 4120601-0  NKC: ph321915 
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
ולטר ליכל

| --- | --- |
אין תמונה חופשית
 לידה:  1 במאי 1885 שטולפ, האימפריה הגרמנית האימפריה הגרמנית
 פטירה:  10 בדצמבר 1969 (בגיל 84) ברנאו, גרמניה המערבית גרמניה המערבית
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1903–1945 (כ־42 שנים)
 דרגה:   גנרל חיל הרגלים (ורמאכט)
 תפקידים בשירות
 מפקד הדיוויזיה ה-3   מפקד הדיוויזיה ה-123
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה
 
גנרל ולטר ליכל (בגרמנית: Walter Lichel;‏ 1 במאי 1885 – 10 בדצמבר 1969) היה מפקד בכיר בוורמאכט שפיקד על כוחות במלחמת העולם השנייה.
ביוגרפיה > קריירה מוקדמת

ליכל נולד ב-1 במאי 1885 בשטולפ, שהשתייכה לאימפריה הגרמנית. בשנת 1903 התגייס ליכל לצבא הגרמני הקיסרי, והצטרף לרגימנט הרגלים ה-83 (הסן ה-3 - פון ויטיך). בשנת 1906 הועבר לרגימנט הרגלים ה-147 (המזורי ה-2), ובשנת 1906 הועבר לרגימנט הרגלים ה-144 (לורן ה-5), עמו לחם במהלך מלחמת העולם הראשונה. ב-18 ביוני 1915 הועלה לדרגת האופטמן, ואף נפצע כמה פעמים במהלך הקרבות. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.
לאחר המלחמה הצטרף ליכל לרייכסווהר, ומילא בו תפקידי פיקוד ומטה. ב-1 באוקטובר 1929 מונה ליכל למפקד הגדוד ה-2 ברגימנט הרגלים ה-10 (הסקסוני), וב-1 באוקטובר 1932 הועלה לדרגת אוברסט לוטננט. ב-1 באוקטובר 1933 מונה לראש מטה המפקח הכללי של חיל הרגלים במשרד המלחמה, וב-1 בספטמבר 1934 הועלה לדרגת אוברסט. ב-1 באוקטובר 1934 מונה ליכל למנהל אקדמי באקדמיה הצבאית במינכן, וב-6 באוקטובר 1936 מונה למפקד רגימנט הרגלים ה-22. ב-1 בפברואר 1938 הועלה לדרגת גנרל מיור, וב-10 בנובמבר 1938 מונה למפקד הדיוויזיה ה-3.
ביוגרפיה > מלחמת העולם השנייה

עם פרוץ המלחמה היה ליכל מפקד הדיוויזיה ה-3, ופיקד עליה במהלך הפלישה לפולין כחלק מהקורפוס ה-2 במסגרת הארמייה הרביעית, וב-1 בפברואר 1940 הועלה לדרגת גנרל לוטננט. במהלך המערכה על צרפת לחם ליכל עם הדיוויזיה שבפיקודו כחלק מהקורפוס ה-3 במסגרת הארמייה ה-12, וב-5 באוקטובר 1940 מונה למפקד הדיוויזיה ה-123. במהלך מבצע ברברוסה לחם ליכל עם הדיוויזיה שבפיקודו כחלק מהקורפוס ה-28, ולאחר מכן כחלק מהקורפוס ה-2 במסגרת הארמייה ה-16. ב-5 באוגוסט 1941 נפצע ליכל באורח קשה מאוד במהלך הקרבות, ופונה לבית חולים שם שהה עד ה-31 באוגוסט 1944. ב-18 בספטמבר 1941 קיבל ליכל על פעולותיו את עיטור צלב האבירים של צלב הברזל, וב-1 בדצמבר 1942 הועלה לדרגת גנרל חיל הרגלים. ב-1 בנובמבר 1944 מונה ליכל למפקד המחוז הצבאי ה-11 בהנובר, וב-13 באפריל 1945 נפל בשבי בעלות הברית.
ביוגרפיה > לאחר המלחמה

ליכל שוחרר מהשבי בשנת 1947. לאחר שחרורו התגורר ליכל בעיר ברנאו, עד למותו ב-10 בדצמבר 1969, והוא בן 84 שנים.
וייטרניצה

הכניסה למערה
מערת וייטרניצה (בוסנית Pećina Vjetrenica - "מנהרת הרוח") בדרומה של בוסניה והרצגובינה היא המערה הגדולה במדינה והמערה בעלת העושר הביולוגי הרב ביותר בעולם. המערה הקרסטית שוכנת בפוליה (Polje) פופובו (Popovo Polje) שליד העיירה רבנו (Ravno) באלפים הדינריים, והיא מוכרת עוד מהעת העתיקה. האתר מצטיין בפאונה מימית תת-קרקעית, והוא משכנם של מיני בעלי חוליות רבים הנמצאים בסכנת הכחדה, כמו גם מיני צמחים אנדמיים לבלקן. בנוסף, חלק מהמינים במערה הם "מאובנים חיים" מהשלישון ואף קודם לו שהמינים הקרובים אליהם נכחדו לפני מיליוני שנים. בשנת 2024 הוכרזה המערה כאתר מורשת עולמית.